10. Afrapportering på læringsforløb ved Ankestyrelsen på arbejdsmarkedsområdet (Åben)
Tidl. politisk behandling BY, 24.03.20, pkt. 56
Forventet sagsgang
AU, ØK, BY
Lovgrundlag
SAGENS INDHOLD
Byrådet skal i denne sag tage stilling til den afsluttende afrapportering på et 
læringsforløb med Ankestyrelsen på arbejdsmarkedsområdet.
Byrådet besluttede 24. marts 2020, at der skulle iværksættes et læringsforløb på arbejdsmarkedsområdet 
med henblik på at styrke sagsbehandlingen og forbedre kommunikationen med borgerne i jobcentret. 
Baggrunden for beslutningen var en politisk aftale i forbindelse med Budget 2020-2023, hvor ønsket var at 
sætte fokus på udviklingen af sagsbehandlingen på arbejdsmarkedsområdet, herunder kommunikationen 
mellem borgere og medarbejdere.
[adresse] indhold
I foråret 2022 påbegyndte Jobcenter [adresse] et læringsforløb i samarbejde med Ankestyrelsen. Det skal 
bemærkes, at forløbet har været udsat på grund af Covid-19. 
Forløbets omdrejningspunkt har været at sikre kvaliteten af jobcentrets sagsbehandling med fokus på sager 
om 
fleksjob, 
ressourceforløb, 
sygedagpenge 
og 
jobafklaringsforløb. 
For 
sygedagpenge 
og 
jobafklaringsforløb var fokus på begrebet uarbejdsdygtig på grund af sygdom, som udgør grundlaget for 
berettigelsen til de to ydelsestyper. 
Ankestyrelsen indledte forløbet med en startmåling af 29 sager, hvor sagsbehandlingen blev gennemgået. 
Der blev gennemgået ni sager om fleksjob, 11 sager om ressourceforløb og ni sager om uarbejdsdygtighed 
på grund af sygdom.  Med afsæt i erfaringerne herfra blev der gennemført tre undervisningsdage med 
deltagelse af medarbejdere og ledelsesrepræsentanter fra jobcentret. Undervisningen har handlet om 
reglerne om fleksjob, ressourceforløb, uarbejdsdygtighed på grund af sygdom som betingelse for 
sygedagpenge og jobafklaringsforløb samt forvaltningsretlige sagsbehandlingsregler.
I foråret 2023 gennemgik Ankestyrelsen på ny 30 sager; 10 om fleksjob, 10 om ressourceforløb samt 10 
om uarbejdsdygtighed på grund af sygdom. Gennemgangen havde fokus på styrker og udfordringer i 
sagsbehandlingen. Resultaterne af sagsmålingen fremgår af den afsluttende statusrapport. Rapporten 
indeholder desuden Ankestyrelsens analyse af statistik om klagesager fra [adresse] samt en 
evaluering af sagsbehandlernes udbytte af undervisningen. Rapporten er vedlagt som bilag.
 
[adresse]: EMN-2022-00409
Dok-ID: 3582176
Sagsbehandler: lbis
Byråd
31. oktober 2023  19:00
Rapportens konklusioner
Ankestyrelsen konkluderer i rapporten, at der med få undtagelser primært ses styrker i sagsbehandlingen 
på arbejdsmarkedsområdet. Generelt overholdes regler om oplysning af sagerne, partshøring og 
inddragelse af borgerne, klagevejledning, helhedsvurdering samt fyldestgørende begrundelse. 
Ankestyrelsen bemærker dog, at konklusionerne skal læses med det forbehold, at gennemgangen af de 
30 sager ikke giver et statistisk sikkert resultat til at vurdere kvaliteten af Jobcenter Favrskovs samlede 
sagsbehandling. Sagerne skal dermed ses som eksempler på jobcentrets praksis.
For sagerne om fleksjob konkluderer Ankestyrelsen, at sagerne er tilstrækkeligt oplyste, og at borgerne er 
blevet inddraget i tilstrækkeligt omfang. I lidt under halvdelen af sagerne er der dog udfordringer med 
manglende beskrivelse af antallet af effektive timer, den pågældende borger forventes at kunne arbejde, i 
henholdsvis rehabiliteringsteamets indstilling og afgørelsen om fleksjob. Det skal bemærkes, at 
oplysningen om effektivt timeantal fremgår af sagens dokumenter i øvrigt, som borgerne også får at se. 
Ankestyrelsen vurderer generelt, at kommunens vurdering af borgernes berettigelse til et fleksjob ligger 
inden for gældende rammer.
For sagerne om ressourceforløb konkluderer Ankestyrelsen, at rehabiliteringsteamet peger på konkrete og 
relevante indsatser for forløbene, og at borgerne er inddraget i sagerne. Rehabiliteringsteamet er det 
tværfaglige team, som kan indstille borgere til henholdsvis ressourceforløb, fleksjob eller førtidspension. 
For ressourceforløb er det teamet som indstiller til, hvilke indsatser et forløb skal indeholde. 
Jannie Frandsen i sagerne om ressourceforløb er generelt tilstrækkeligt. I én sag peger Ankestyrelsen 
imidlertid på, at der kan rejses tvivl om aktualiteten af en lægerklæring, som er indhentet syv måneder før 
afgørelsestidspunktet. I én sag påpeger Ankestyrelsen, at der mangler beskrivelser af praktikforløb, 
borgeren har deltaget i, mens én sag mangler beskrivelser af borgers individuelle skånehensyn i forbindelse 
med arbejdets udførelse. Ankestyrelsen vurderer dog, at kommunens vurderinger af, om borgerne er i 
målgruppen for et ressourceforløb, ligger inden for gældende rammer. 
For sagerne om uarbejdsdygtighed konkluderer Ankestyrelsen, at reglerne for opfølgning efterleves, og at 
alle sagerne, med undtagelse af en enkelt sag, er oplyst tilstrækkeligt. 
Som afslutning på læringsforløbet har Ankestyrelsen præsenteret resultaterne af sagsmålingen for 
medarbejdere og ledelse i jobcentret 31. august 2023. Ankestyrelsen har desuden udarbejdet en udvidet 
tjekliste for behandling af sagerne, som ligeledes blev præsenteret på mødet.
VURDERING
Job og Økonomi vurderer, at Ankestyrelsens afrapportering, til trods for at der er tale om et begrænset 
udvalg af sager, afspejler, at der i Jobcenter [adresse] er et godt fagligt niveau samt fokus på korrekt 
sagsbehandling og kommunikation med borgerne.
Ankestyrelsens evaluering af læringsforløbet viser desuden, at størstedelen af sagsbehandlerne på 
arbejdsmarkedsområdet, der har deltaget i forløbet, i høj eller nogen grad føler sig bedre rustet til at 
behandle sagerne. Sagsbehandlerne vurderer særligt, at forløbet har gjort dem mere sikre i forhold til at 
begrunde afgørelser og at have kontakt til borgerne i sagsbehandlingen.
De få udfordringer, som Ankestyrelsen finder i enkelte sager, vurderes ikke at være udtryk for generelle 
udfordringer, som giver anledning til justeringer af de eksisterende arbejdsgange. Jobcenter [adresse] vil 
dog fortsat løbende have fokus på at bevare den faglige dialog og den gode kommunikation med borgerne. 
I den forbindelse vil Jobcenter [adresse] blandt andet anvende Ankestyrelsens udvidede tjekliste som 
værktøj.
Som en del af læringsforløbet var der oprindeligt planlagt en undervisningsdag med særligt fokus på 
kommunikationen med borgerne. Ankestyrelsen har desværre ikke kunne levere den aftalte leverance. 
Jobcenter [adresse] vil derfor i stedet gennemføre et forløb med styrket borgerkontakt.
ØKONOMI
Der er ingen økonomiske konsekvenser. Udgifterne til læringsforløbet har været 495.214 kr., hvoraf 
Ankestyrelsen refunderer 15.000 kr. for den manglende leverance af undervisning om borgerinddragelse. 
Forløbet med styrket borgerkontakt gennemføres inden for beløbet på 15.000 kr. og eksisterende 
budgetramme.
INDSTILLING
Direktøren for Job og Økonomi indstiller til Byrådet:
1.
At afrapporteringen på læringsforløbet ved Ankestyrelsen på arbejdsmarkedsområdet godkendes.
BESLUTNING
Arbejdsmarkedsudvalget, 4. oktober 2023:
Fraværende: Ingen
Indstilles godkendt.
Økonomiudvalget, 24. oktober 2023:
Fraværende: Ingen
Indstilles godkendt.
Byrådet, 31. oktober 2023:
Fraværende: Kåre Olsen
Godkendt.
Bilag

Statusrapport Favrskov Kommune (3613113)
